|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

Brussels Airlines|  |
| 

| IATA**SN** | ICAO**BEL** | Šaukinys**BEE-LINE** |
| --- | --- | --- |

 |
| Įkurta | 2006 m. lapkričio 7 d. |
| Pagrindinis oro uostas | Brüssel-Zaventem oro uostas |
| Dažno keleivio programa | Miles & More |
| Aljansas | Star Alliance |
| Lėktuvų skaičius | 50 (3 užsakomieji) |
| Maršrutai | 66 |
| Priklauso | Lufthansa |
| Šūkis | Flying your way (skrenda tavo keliu) |
| Būstinė | Briuselis, Belgija |
| Vadovybė | Bernard Gustin |
| Tinklalapis | brusselsairlines.com/ |

**Brussels Airlines** – Belgijos oro linijų bendrovė, kurios būstinė yra šalies sostinėje Briuselyje, priklausanti „Deutschen Lufthansa AG". Tai yra didžiausia Belgijos aviakompanija, skrendanti 66 maršrutais ir savo flotilėje turinti 50 lėktuvų. „Brussels Airlines" yra Europos oro linijų bendrovių asociacijos ir oro linijų aljanso „Star Alliance" narė.

Istorija
--------

„Brussels Airlines" buvo sukurta 2005 m. sujungus „SN Brussels Airlines" ir „Virgin Express" bendroves. 2005 m. balandžio 12 d. holdingas „SN Airholding", valdantis „SN Brussels Airlines", susitarė su Richard Branson dėl šių kompanijų sujungimo. 2006 m. lapkričio 7 d. buvo paskelbta, kad savo veiklą pradeda nauja bendrovė „Brussels Airlines". 2007 m. kovo 25 d. kompanija pradėjo savo skrydžius.

2008 m. rugsėjo 15 d. buvo paskelbta, kad „Lufthansa" įsigys 45 % kompanijos akcijų, o likusius 55 % turėtų perpirkti 2011 m. 2009 m. gruodžio 9 d. tačiau galutinai sandoris baigtas tik 2016 m. gruodžio mėn. „Lufthansa" už kompaniją sumokėjo 68 mln. eurų. „Brussels Airlines" prisijungė prie aljanso „Star Alliance". Ji tapo 26 šio aljanso nare ir iškilmingai priimta Briuselio rotušėje.

2009 m. pabaigoje kompanija paskelbė, kad planuoja sukurti regioninę avialinijų bendrovę, vienas kurios tikslų bus vykdyti vietinius skrydžius, susijusius su „Brussels Airlines" reisu Briuselis-Kinšasa. 70% naujosios aviakompnaijos gavusios pavadinimą „Korongo Airlines" akcijų priklauso Belgijos įmonei „Airbel", valdančiai ir 49,5% „Brussels Airlines" akcijų. Ši įmonė Kongo Demokratinės Respublikos Lubumbašio miestebuvo įkurta 2011 m, ir veiklą pradėjo 2012 m.

2010 m. įmonė aptarnavo 4,89 milijono keleivių, tai 4,4 % daugiau nei prieš metus.

Paslaugos
---------

"Brussels Airlines" lėktuvo Airbus 330 verslo klasės salonas
Europos maršrutuose įmonė siūlo tris skirtingas aptarnavimo klases:

* **b.light economy** – pati pigiausia aptarnavimo paslauga, trumpuose skrydžiuose keleiviams siūloma įsigyti užkandžius ir gėrimus, nemokamai jie siūlomi tik vidutinių ir ilgųjų nuotolių skrydžiuose, bilieto kaina paprastai neapima registruojamo bagažo;
* **b.flex economy+** – tai yra brangesnis bilietas nei įprastai, siūlantis pilną aptarnavimą, pvz. nemokamus laikraščius ir maitinimą, taip pat 2 registruoto bagažo (iki 23 kg svorio kiekvienas) vienetus;
* **b.business** – tai pilno aptarnavimo programa. Ji siūlo ypatingus maisto patiekalus, 2 po 32 kg registruojamo bagažo vienetus, neužimtą vietą šalia, nemokamą VIP automobilio parkavimą (kai kuriuose oro uostuose) ir nemokamą šampaną, o tolimuose skrydžiuose - į lovą transoformuojamas sėdynes (angl. *full-flat bed*).

Galerija
--------

* Airbus A319 sena livrėjaAirbus A319 sena livrėja
* Airbus A319 nauja livrėjaAirbus A319 nauja livrėja

Nuorodos
--------

* Oficiali svetainė

Išnašos
-------

1. ↑  AeroTransport Data Bank
2. ↑  "Forrest, Brussels Airlines secure Congo licence". February 24, 2012 // www.reuters.com.
3. ↑  TRAVEL CLASSES, Brussels Airlines, / Home / Travel classes